Vjekoslav Jeleč
<s>Dr. sc. Vjekoslav Jeleč, dr. med., specijalist neurokirurg (Doboj, 1961) jest hrvatski neurokirurg i političar.</s>

<s>Obrazovanje i karijera
Rođen je u Doboju 1961. godine, gdje završava osnovnu i srednju skolu.</s><s>Diplomirao je 1984. na medicinskom fakultetu u Tuzli.</s><s>Od 1985. do 1989. radi na odjelu kirurgije Kliničke bolnice u Tuzli.</s><s>Godine 1988. započinje specijalizaciju iz neurokirurgije, a 1993. polaže specijalistički ispit za neurokirurgiju na KBC Rebro i stječe zvanje specijaliste neurokirurga.</s><s>Od 1993. godine radi kao odjelni liječnik na Odjelu za neurokirurgiju KB Dubrava te je stalni sudski vještak Zagrebačke županije iz područja neurokirurgije.</s><s>Godine 2003. stječe zvanje magistra znanosti te brani doktorsku disertaciju 2013. godine na Veterinarskom fakultetu Sveučilišta u Zagrebu.</s><s>Također je član Hrvatskog neurokirurškog društva, EANS-a i WFNS-a.</s><s>Autor je i koautor više stručnih znanstvenih i kongresnih radova.</s><s>Početkom 2020. godine postaje docent.</s>

<s>Politička karijera
Član je HSLS-a i obnašao je dužnost dopredsjednika te stranke.</s><s>Vijećnik je Gradske skupštine Grada Zagreba i član u Odboru za zdravstvo i Odboru za međugradsku i međunarodnu suradnju.</s><s>Jedan je od osnivača i dva puta dopredsjednik udruge "Prsten".</s><s>Od 2016. godine član je Upravnog Odbora Hrvatske matice iseljenika.</s><s>Godine 2016. bio je kandidat na parlamentarnim izborima u 11. izbornoj jedinici dijaspore.</s><s>Godine 2017. postaje pročelnik gradskoga ureda za zdravstvo Grada Zagreba.</s>

<s>Nagrade
Godine 2009. dobiva priznanje Internacionalne lige kao liječnik desetljeća.</s><s>Nositeljje "Večernjakovog pečata – Naše gore list" u Mostaru 2012. godine.</s><s>Godine 2013. dodijeljeno mu je priznanje za dugogodišnji Općine Usora te postaje počasni građanin Usore.</s>

<s>Vanjske veze
Profil na web-stranici Skupštine Grada Zagreba
Profil na stranici KB Dubrava</s>

<s>Hrvatski liječnici
Hrvatski političari
Biografije, Doboj</s>

